cyanic-selkie/wikianc huggingface dataset:
Hino
Hino i Norge
Monteringen av Hino lastebilene hendt i beskjedent omfatning med SKD (Semi Knocked Down) hvor man sammensatt delene som var ferdigbygd som førerhusene som var levert i ett stykke. Dette var nødvendig fordi datidens bilskip ikke kunne frakte lastebiler fra Japan til Norge, dermed sendte Hino Motors Ltd. sine lastebilene pakket i containere som CKD (Completely Knocked Down) eller SKD for monteringsarbeid på importlandet. CKD betyr at ferdigbyggingen fullbyrdes i importlandet mens man bare satt sammen ferdigbygde kjøretøyer om disse leveres som SKD. SKD var foretrukket fordi man kunne ha mindre parti (to og to om gang) og mindre arbeidsintensitet under monteringsarbeidet.
Antonín Dvořák
De første årene som yrkesmusiker
Slik levde Dvořák som musiker i over elleve år uten å gå offentlig ut med sine komposisjoner. Mye av det han skrev i denne tiden gikk tapt fordi han brente opp det han ikke likte. Skal man dømme etter de verkene som er bevart, ser det ut til at han utviklet sin komposisjonsstil autodidaktisk og nærmest planmessig ved å starte med Mozart over Mendelssohn og Schumann til han nådde fram til Wagner ved slutten av 1870-årene. Formmessig lå tyngdepunktet på strykekvartetter.
Hino
Hino i Norge
Salget tok seg opp i 1977, men fremdeles ikke nok for å fortsette virksomheten på Kalbakken så selskapet måtte overtas av RSA, Rutebileiernes Standardiserings-Aksjeselskap i 1980. Dette hendt som et resultat av en tilbakegang i lastebilmarkedet som tvunget RSA til å ha bredere tilbud i lastebilmodeller og mindre ledig kapasitet i importanlegget. Man hadde ikke modell på 7,5 til 11 tonn totalvekt i sitt tilbudet ovenfor kundene, og Hino lastebilene skulle dekke dette gapet. Dette fulgt til et brudd mellom den nederlandske lastebilprodusenten DAF og RSA, som dermed måtte gjør en sterk innsats for å øke salget av Hino i Norge. Monteringsfabrikken ble åpnet på Gulskog i Drammen
Antonín Dvořák
De første årene som yrkesmusiker
Fra 1865 var Dvořák førstebratsjist i Operaorkesteret som holdt til i det nyåpnede Praha Interimstheater. Dette var det første teateret hvor nasjonalt pregede tsjekkiske operaer og skuespill kunne oppføres. Bedřich Smetana spilte en viktig rolle i dette miljøet, og fikk i 1866 oppført sine operaer Braniboři v Čechách («Brandenburgerne i Böhmen») og Prodaná nevěsta («Den solgte brud») på Interimsteateret.
Hino
Hino i Norge
Hino-modellene hadde begrenset appell i markedet, men dette endret seg i 1982 med innfasingen av F-serien. F-serien vist seg å være fortreffende som distribusjonsbiler ved å være driftssikre og slitesterkt. I de første fem år var det solgt et par hundre biler, men delesalget for vedlikeholdsbehovet var på et minimum. Det eneste problemet som ikke kunne løses, var rustangrep som gav Hino lastebiler (og busser) begrenset levetid. Monteringsarbeidet opphørt i 1985 da fraktratene for transport av lastebiler var redusert slik at det ikke lenge var lønnsomt med sammensetning av de importerte kjøretøyer. To år senere, 1987, hadde registreringsarkivet 435 kjøretøyer i Norge av merke Hino.
Slaget ved Fort Cumberland
Slaget ved Fort Cumberland resulterte i nederlaget til en amerikansk armé som forsøkte å invadere og inspirere til opprør i den britiske kolonien Nova Scotia under den amerikanske uavhengighetskrigen. Det vellykkede forsvaret av Fort Cumberland i november og desember i 1776 gjorde at britiske autoritet vant i de territorielle kravene til sine maritime områder. Nova Scotia forble lojalistisk gjennom hele krigen.
Hino
Hino i Norge
I 1997 opphørte importen av Hino lastebiler og busser til Norge etter innføringen av avgassnormen Euro 2. Fabrikken i Drammen hadde ikke motorer som kunne tilfredsstille de nye kravene.
Antonín Dvořák
De første årene som yrkesmusiker
Ved siden av arbeidet ved teateret ga Dvořák klaverundervisning. Blant hans elever var søstrene Josefina og Anna Čermáková. Han forelsket seg i den sekstenårige Josefina, men hun giftet seg med en annen. Åtte år senere, 17. november 1873, giftet Dvořák seg med lillesøsteren Anna som da var nitten år.
Slaget ved Fort Cumberland
Nova Scotia var generelt dårlig befestet i de tidlige stadiene av konflikten med de tretten koloniene, og uro i de østlige regionene fremprovoserte frykt for et amerikansk-ledet opprør. Selv om forsterkninger hadde begynt å nå Halifax i 1776, var de østlige regionene bare marginalt beskyttet da amerikanerne slo til.
Hino
Hino lastebiltyper i Norge
465 Hino lastebiler skal ha blitt montert i regi av Hino Motor Norge A/S, samtidige av disse merkene i K-serien og F-serien.
Slaget ved Fort Cumberland
Fort Cumberland var i lignende forfallen tilstand. Det ble tatt fra franskmennene i 1755, men ble forlatt på slutten av syvårskrigen og forfalt til ruiner. Oberst Goreham og hans garnison av lojalister ankom i august 1776 og gjorde hva som kunne gjøres for å gjenopprette det til en tilstand der det kunne forsvares, og brukte til og med gammelt fransk utstyr fra den tidligere krigen. Men Goreham var ikke godt nok utstyrt og hans menn manglet alt fra forsyninger til uniformer.
Antonín Dvořák
På vei mot offentligheten
Operaen «Kongen og kullbrennerne» hadde han derimot mindre hell med. Prøvene med Interimsteateret ble raskt avbrutt fordi operaen var for vanskelig å framføre. Dvořák tenkte etter dette over sin komposisjonsstil og vendte seg vekk fra den nytyske skole. Han skrev operaen på nytt og oppførte den med suksess i november 1874.
Hino
Hino busser i Norge
Buss ble også sendt til Norge som SKD fra Japan. I 1982 kom det første busschassiset av type Hino RJ til monteringsfabrikken i Drammen, en 35-seters buss med hekkmotor. Norskbygde karosserier for de importerte busschassisene var en del av hverdagslivet, og Hino-bussene var intet unntak. KATEK (A/S Karosserifabrikk) i Larvik hadde spesialisert seg på mindre buss i tillegg til vanlige rute- og turbuss, og dermed bygd karosseri for Hino busschassis fram til 1984. Andre karosserimakerne hadde også bygd på Hino busschassis, deriblant Arna Busser A/S som stengt i mars 1997.
Slaget ved Fort Cumberland
500 amerikanere under Jonathan Eddy nådde området den 22. november. Amerikanerne manglet artilleri og stormet fortet den 13. desember, men ble slått tilbake. Nattangrep den 22. og 23. desember gjorde at de lyktes i å erobre og brenne ned flere bygninger, men Goreham stod fast, og invasjonsstyrken ble igjen tvunget ut. Den 28. desember dukket HMS Vulture opp i Fundybukta med en kontingent av canadiske regulære soldater og marinesoldater. Fort Cumberland var forsterket og invasjonsstyrken ble spredt.
Økt tilstedeværelse av den britiske marine frustrerte også amerikansk kaperfart i regionen. Amerikanerne hadde tidligere foretatt raid langs St. Lawrence-bukta rimelig uhindret, og plyndret og ødela flere landsbyer inkludert dagens Charlottetown, Prince Edward Island. Ved siden av tapet av Liverpool i 1778, unnslapp Nova Scotia krigen uten videre skader.
Antonín Dvořák
På vei mot offentligheten
I 1874 begynte Dvořák å undervise på en privat musikkskole og i februar startet han i en organiststilling han beholdt til februar 1877.
Internasjonalt gjennombrudd
Årene 1874 til 1877 ble Dvořák tildelt et årlig stipend. Medlemmer av tildelingskomiteen var Eduard Hanslick, senere også Johannes Brahms. Brahms hjalp Dvořák fram til sitt endelige gjennombrudd ved å kontakte forleggeren Fritz Simrock (1838–1901) slik at Simrock utga første sett av Slovanský tance («Slaviske danser»). Denne samlingen duetter for fiolin og piano ble publisert i 1878 med umiddelbar suksess. Samtidig var det starten på et livslangt vennskap mellom de to komponistene.
Utenlandsreiser
Dvořáks Stabat Mater (1880) ble oppført i utlandet, og etter en vellykket oppsetning i 1883 inviterte Philharmonic Society ham til London hvor han i 1884 oppførte og dirigerte stykket med stor suksess. Symfoni nr. 7 ble skrevet for London, og oppført der første gang i 1885. De følgende år skrev han også to bestillingsverk for henholdsvis Birmingham og Leeds: den dramatiske kantaten Svatební košile («Åndebruden») og oratoriet Svatá Ludmila («Hellige Ludmila»), det første tsjekkiskspråklige oratorium.
Etter sin første reise til London skaffet Dvořák seg et sommersted i Vysoká ved Příbram hvor han langt fra byen kunne dyrke sin kjærlighet til naturen. Fra 1887 holdt han en lavere profil i offentligheten og tok på seg færre oppdrag. I denne perioden omarbeidet han eldre verk og skrev operaen Jakobín (Jakobineren).
På begynnelsen av 1889 foretok Dvořák en konsertreise til Moskva og St. Petersburg etter en invitasjon fra det keiserlige russiske musikkselskapet. Tilbake i Praha ble han tildelt et æresdoktorat av Karlsuniversitetet, og oktober 1890 tiltrådte han til slutt en stilling som professor ved Konservatoriet som han tidligere hadde avslått på grunn av andre forpliktelser.
I 1891 ble han tildelt Jernkronen av 3. klasse av Keiseren i Wien, og han ble medlem av Vitenskapsakademiet i Praha og æresdoktor ved Cambridge og ved det tsjekkiske universitet i Praha.
I den nye verden
Thurbers store ide var at Amerika skulle fri seg fra den europeiske kunstmusikken, og skape sitt eget nasjonale amerikanske kunstidiom. Dvořák ble begeistret for denne ideen og studerte spirituals og indianernes musikk hvor han mente grunnlaget for en egen amerikansk musikk lå. I lett modifisert form fant et utvalg av disse melodiene veien til ''Symfoni nr. 9'', og siden noen av røttene til den amerikanske kultur ligger i "den gamle verden" tok han med deler av europeiske folkesanger.
Dvořák skrev flere av sine mest kjente verker for New York: Symfoni nr 9 «Fra den nye verden», Te Deum og Strykekvartett nr 12 op. 96 («den amerikanske»). Innflytelsen fra Amerika viser seg gjennom bruk av femtoneskalaer, senkede ledetoner, skotsk snap og synkopering.
Komposisjonsundervisning var en av hovedoppgavene til Dvořák ved konservatoriet. En av elevene var den amerikanske komponisten og pianisten Rubin Goldmark (1872–1936).
Tilbake fra Amerika
Dvořáks kontrakt var på to år, og var blitt forlenget med to ytterligere år. Likevel reiste han hjem igjen allerede i april 1895. En av grunnene kan være at mesénen Thurbers finansielle situasjon hadde forverret seg dramatisk under den økonomiske krisen på den tiden, slik at han flere ganger måtte vente på lønnsutbetaling. Dvořák begrunnet selv tilbakereisen med hjemlengsel og hensynet til barna som var igjen i Praha, og som hans kone ikke ville være atskilt fra. Det spilte nok også inn at han var blitt tildelt æresmedlemskap i Gesellschaft der Musikfreunde i Wien og i det hele tatt kunne glede seg over en økende anseelse i Europa.
Karianne Christiansen
Karianne Christiansen (født 24. februar 1949 i Tønsberg, død 30. oktober 1976 i Gol) var en norsk alpinist. Hun representerte Sportsklubben Njård.
Antonín Dvořák
Tilbake fra Amerika
Først tilbrakte Dvořák noen rolige måneder på sommerstedet i Vysoká. I november tok han opp igjen sin virksomhet ved Akademiet for utøvende kunst i Praha. Han vurderte en tid å flytte til Wien hvor han var blitt tilbudt en stilling ved konservatoriet, men valgte å bli i Praha. På denne tiden skrev han sine siste strykekvartetter.
Karianne Christiansen
Christiansen vant ti NM i alpint, hvorav tre i slalåm i 1968, 1969 og 1970, tre i storslalåm i 1969, 1971 og 1972, to i utfor i 1970 og 1971 og to i alpin kombinasjon i 1969 og 1970. Hennes beste plassering i verdenscupen var to femteplasser, den første i Kirkerudbakken i Bærum 25. februar 1968. Hun deltok under vinter-OL for Norge i 1972 i Sapporo med 21.-plass i utfor og 27.-plass i storslalåm. Karianne Christiansen omkom i en bilulykke ved Gol i 1976.
Olga
Olga er et russisk kvinnenavn. Navnet stammer fra Vikingtiden, da det norrøne Helga, som betyr «hellig», etter hvert ble endret til Olga.
Utbredelse
Olga var et vanlig navn i Norge fra midten av 1800-tallet og fram til 1920-årene.
Olga er i dag blant de mest brukte navnene i Russland, Estland og Hellas (Ólga, Όλγα) og er også mye brukt blant annet i Slovenia, Chile, Tsjekkia, Spania, Ungarn og Italia.
Kjente personer med navnet
Personene i listen er ordnet kronologisk etter fødselsår.
Antonín Dvořák
Tonedikt
I løpet av et år skrev han nå Vodník («Nøkken»), Polednice («Middagsheksen»), Zlatý kolovrat («Det gylne spinnehjulet») og Holoubek («Skogsduen»), alle etter ballader fra den tsjekkiske dikter Karel Jaromír Erbens samling Kytice. Dvořák ga tilhørerne en sammenfatning av handlingen på prosaform. Neste år kom Píseň bohatýrská («Heltesang») som han ikke forklarte eksplisitt, men forklarte i et brev.
De siste årene
Dvořák hadde nå sluttet å skrive kammer- og orkestermusikk. I sine siste år komponerte han nesten bare operaer: i 1898 Čert a Káča («Djevelen og den ville Käthe»), Rusalka (1900) og Armida (1902/3).
Under uroppførelsen av Armida måtte Dvořák forlate teateret på grunn av et plutselig illebefinnende. Han led av en smertefull leversykdom i tillegg til at han hadde cerebral parese. Omgitt av sine nærmeste døde Dvořák av hjerneslag 1. mai 1904. Mange tusen fulgte sørgetoget under begravelsen 5. mai. Han er gravlagt på Vyšehrad gravlund i Praha, under en byste av den tsjekkiske billedhoggeren Ladislav Šaloun.
Verk
Dvořák skrev musikk i mange ulike former. Hans ni symfonier holder seg stort sett til klassiske modeller som Beethoven ville kjent igjen, men han arbeidet også med den nyutviklede formen symfoniske dikt, og innflytelsen fra Richard Wagner kan spores i noen verk.
Dvořák kombinerte elementer fra wienerklassisismen og romantikken med folkemusikalske melodier og rytmer. Hans personlige stil preges mer av nyorienteringer enn av en lineær utvikling. Mens han i sine tidligere år orienterte seg mot Mozart og Beethoven forsøkte han etter 1873 å finne sin egen nasjonale stil. I de to påfølgende slaviske komposisjonsperiodene (1876–1881 og 1886–1891) skapte han ikke verk med klassisk preg, men med preg av det tsjekkisk-folkloristisk. Verkene han skapte i Amerika forsøkte han å gi en typisk amerikansk koloritt, og mot slutten av livet konsentrerte han seg om programmusikk og opera.
De ni symfoniene hører til hans hovedverk, likeledes Cellokonsert i h-moll op. 104, Stabat Mater, Requiem, tallrike kammermusikkverk, de seksten slaviske dansene og operaen Rusalka.
I Dvořáks mangesidige verker fant tsjekkisk musikk sin nasjonale identitet. Hva Bedřich Smetana hadde påbegynt med nasjonalt materiale og folkloristiske trekk i noen av sine operaer og syklusen Má vlast (Mitt fedreland) tok Dvořák videre til et høydepunkt. Uberørt av ideologiske strømninger gikk han sin egen vei og beundret såvel Richard Wagner som Johannes Brahms, de to motpolene i den tyske Musikstreit.
Nummerering
Mange av Dvořáks verk ble gitt opusnummer, men de hadde ikke alltid riktig nummer i henhold til komposisjons- eller publiseringsrekkefølgen. For å oppnå bedre salg foretrakk en del utgivere (som Simrock) å gi inntrykk av at en fersk komponist allerede var godt etablert ved å gi tidlige verk høyere opusnummer enn deres kronologiske orden skulle tilsi. I andre tilfeller ble det samme opusnummeret gitt til flere verk, og det hendte også at samme verk fikk opp til tre ulike opusnummer. Bedre ble det ikke av at symfoniene opprinnelig ble nummerert i publikasjons- og ikke komposisjonsrekkefølge, at de fire først komponerte symfoniene ble publisert etter de fem sist komponerte og at ikke alle av de siste fem ble publisert i rett komposisjonsrekkefølge. For eksempel hadde symfonien Fra den nye verden opprinnelig nr 5, senere nr 8 og fikk først etter en katalogisering på 1950-tallet endelig nr 9.
Alle Dvořáks verk ble kronologisk katalogsiert av Jarmil Burghauser i ''Antonín Dvořák. Thematic Catalogue. Bibliography. Survey of Life and Work'' (Export Artia, Prague, 1960). Et eksempel fra Burghausers katalog er symfonien Fra den nye verden, op 95 som har fått nummr B.178. Man refererer ofte til Dvořáks verk ved hjelp av B-nummeret (for Burghauser), selv om de tradisjonelle opusnumrene fremdeles er i vanlig bruk.
Symfoniske dikt
Dvořáks symfoniske dikt hører til hans mest originale orkesterverk. Han skrev fem tonedikt, alle i 1896–1897. Nøkken op 107; Middagsheksen op 108, Det gyldne spinnehjulet op 109, Skogsduen op 110 og Heltesang op 111. De første fire av disse er bygd på ballader av den tjsekkiske folkloristen Karel Jaromír Erben. Heltesang er basert på et program av Dvořák og antas å være selvbiografisk.
Korverk
De viktigste er Requiem, op 89, Stabat mater, Te Deum og messe i D-dur.
Konserter
Konsert for fiolin og orkester i a-moll op 53 var den andre av de tre konsertene Dvořák komponerte og orkestrerte. Han hadde møtt den store fiolinisten Joseph Joachim i 1878 og bestemte seg for å skrive en konsert for ham. Stykket sto ferdig i 1879 men Joachim var en strikt klassisist og protesterte blant annet mot Dvořáks brå avkorting av den første satsens orkestrale tutti. Han likte heller ikke at rekapitulasjonen var kuttet på samme måten for å føre direkte over i den langsomme satsen, og spilte aldri stykket.
Konsert for cello og orkester i h-moll op 104 var den siste av Dvořáks konserter. Han skrev den i 1894–1895 for sin venn cellisten Hanuš Wihan. Wihan og andre hadde i en del tid spurt etter en cellokonsert, men Dvořák hadde nektet fordi han mente at selv om celloen fungerte fint i et orkester, var instrumentet fullstendig utilstrekkelig i en solokonsert. Dvořák komponerte konserten i New York etter han hadde blitt inspirert av Victor Herberts cellokonsert. Dvořáks konsert hadde premiere i London 16. mars 1896 med den engelske cellisten Leo Stern og fikk god mottakelse. Brahms sa om dette verket: «Hadde jeg visst at det var mulig å skrive en cellokonsert som dette, ville jeg gjort det for lenge siden!»
Over tretti år tidligere, i 1865, hadde Dvořák komponert cellokonsert i A-dur akkompagnert av et piano i stedet for orkester. Det blir antatt at Dvořák hadde til hensikt å orkestrere verket, men lot det være. Den tyske komponisten Günter Raphael orkestrerte stykket mellom 1925 og 1929. Jarmil Burghauser gjorde det samme og publiserte sin versjon i 1952 som B.10.
Kammermusikk
Dvořák komponerte fjorten strykekvartetter, den mest populære er Strykekvartett nr 12 op 96 («den amerikanske»). Han skrev også to pianokvintetter og tre strykekvintetter, en stryketrio for to fioliner og bratsj, to pianokvartetter, en strykesekstett og fire pianotrioer, bl.a. «Dumky»-kvintetten op 90.
Operaer
Dvořáks suksess som symfonikomponist ga ham et sterkt ønske om å skrive operaer. Bare Rusalka op 114, og (i mye mindre grad) Djevelen og den ville Käthe op 112 blir jevnlig oppført utenfor Tsjekkia i våre dager. Foruten ujevn kvalitet og svake librettoer kan årsaken være at de stiller svært høye krav til oppsetningen: Jakobineren, Armida, Vanda og Dimitrij krever for eksempel scener med plass til invaderende armeer.
Dvořák i Norge
Den norske opera feiret 16. september 2009 sitt 50-årsjubileum med en jubileumsoppsetning av operaen Rusalka. På premiereforestillingen sang Solveig Kringlebotn hovedrollen som Rusalka.
Nils Bang
Nils Daniel Bang (født 13. september 1941, død 2. desember 1977) var en sørafrikansk oseanografisk forsker som var en pioneer innen studiene av de fine strukturene av kystoppstrømningssystemer. I mars 1969 initierte Bang planen og iverksatte Sør-Afrikas først virkelige oseanografiske forskningsekspedisjon med flere skip samtidig, Agulhas-strømmen-prosjektet, langs strømmens hele lengde.
Selv om forskningen ble gjennomført med et begrenset budsjett og med rudimentært utstyr, Bangs studier brukte tusenvis av tettplasserte bathythermografer hvis verdier senere ble verifisert av satellittbilder og luftbåren strålingstermometri.
Finland under VM i friidrett innendørs 2018
Finland deltok med tre utøvere under VM i friidrett innendørs 2018 fra 1. til 4. mars 2018 i Birmingham i Storbritannia.
Association of Jesuit Colleges and Universities
Association of Jesuit Colleges and Universities (forkortet AJCU) er en organisasjon for de 28 amerikanske jesuittkollegier og -universiteter. Organisasjonen ble grunnlagt i 1970, og har sitt sete ved Dupont Circle i Washington D.C.
Chamaeleo caroliquarti
Chamaeleo caroliquarti er en utdødd kameleon som det er funnet fossiler av i Tsjekkia og Tyskland. Med en alder på 26 millioner år er dette den eldste kjente kameleonarten.
Tormod Sleppen
Sleppen har gjennomført militær utdannelse ved Krigsskolen, Stabsskolen og Infantry Advanced Course i USA. Han har gjennom sin 40 årige tjeneste i Forsvaret blant annet vært i FN-tjeneste i Libanon som nestkommanderende i Norbatt II/Unifil, sjef for Garnisonen i Porsanger, sjef for Krigsskolen, stabssjef for Hærstaben og generalinspektør for Heimevernet. Han avsluttet sin militære tjeneste med 6 år som Deputy Commandant ved NATO Defence College i Roma.
Etter sin tid i Forsvaret har Sleppen vært generalsekretær i Norges Forsvarsforening og har også periodevis vært engasjert ved Statsministerens kontor.
Gandrup
Gandrup er en tidligere stasjonsby i det sørøstlige Vendsyssel i Aalborg kommune i Danmark med 1 532 innbyggere (2018). Inntil kommunalreformen i 2007 var den administrasjonssenter for tidligere Hals kommune.
Kathryn Evans
Kathryn Evans (født 5. august 1981) er en britisk svømmer.
Hun representerte Storbritannia under Sommer-OL 2004 i Athen, der hun deltok i stafettene.
Pribylovøyene
Pribylovøyene (engelsk: Pribilof Islands, tidligere Northern Fur Seal Islands, aleutisk: Amig, i aleutisk tradisjon: Aamix, russisk: Lebedev Ostrova eller Zubov. Også tidligere omtalt som the «Mist Islands», the «Seal Islands», the «New Islands» eller the «Northern Isles») er en øygruppe i Beringhavet, om lag 500 kilometer vest for Alaskas fastland. Øygruppen ligger i statistikkområdet Aleutians West, og består av de fire øyene St. Paul og St. George, som er de eneste med bosetning, og de to mindre Otter og Walrus og steinen Sea Lion Rock.
Historie
St. George ble oppdaget av Gavriil Pribylov i juni 1786, da han var på leting etter den nordlige pelsselens levested. I 1787 oppdaget Pribylovs besetning St. Paul. De to øyene var ubebodd, og den ene fikk navn etter Pribylovs skip, «Sveti Georgij», mens St. Paul, som ble oppdaget dagen for petersmessen, fikk navn etter apostelen Paulus.
I 1788 ble aleuter tatt som slaver av Det russisk-amerikanske kompaniet for å jakte på seler på øyene, og rundt 1820 hadde det blitt bygd opp en permanent bosetning av slaver som ikke fikk returnere hjem. Fra 1870 ble Probilof-øyene leid ut til de private selskapene Alaska Commercial Company og North American Commercial Company, og i 1910 tok U.S. Bureau of Fisheries kontroll over øyene og industrien, og aleutene ble behandlet som vakter for regjeringen.
Den aleutiske befolkningen ble tvangsevakuert til Funter Bay, vest for Juneau, under andre verdenskrig fra 1942 til 1944. 32 personer døde i evakueringsperioden. På midten av 60-tallet oppnådde Probilof-aleutene fulle rettigheter som amerikanske borgere, og fra 1983 ble det slutt på den statlige kontrollen over seljakten. I 1985 ble det slutt på kommersiell selfangst.
Befolkning
Befolkningen på Pribylovøyene er konsentrert i de to byene St. Paul og St. George, som har henholdsvis 484 og 100 innbyggere (2013-estimat). 87 prosent av befolkningen er aleuter, mens 12 prosent er hvite.
Fra 1880 har befolkningen på øya St. George vært på mellom 80 og 264, mens innbyggertallet på St. Paul har vokst fra 298 i 1880 til 763 i 1990, med en betydelig nedgang i ettertid.
Næringsliv og infrastruktur
Næringslivet på Pribylovøyene består i hovedsak av fiske, administrasjon og turisme. Fangst av pelssel for privat livsopphold er også viktig i samfunnene.
Det er flyplasser på begge hovedøyene, med forbindelser mellom øyene og til fastlandet.
Frederikshavn kommune
Frederikshavn kommune er en dansk kommune, dannet ved Kommunalreformen 2007 gjennom sammenslåing av Frederikshavn kommune, Skagen kommune og Sæby kommune. Kommunens administrasjonssentrum er Frederikshavn.
De største tettstedene i kommunen er byene Frederikshavn (23 636 innb), Sæby (8 852 innb) og Skagen (8 209 innb).
I kommunen ligger Bangsbomuseet, Voergaard slott, og Krudttårnet i Frederikshavn.
Lokaldemokrati
Etter lokalvalget 15. november 2005 ble Erik Sørensen fra Socialdemokratiet valgt til borgermester i Frederikshavn. Sosialdemokratene har flertall i kommunalbestyrelsen (kommunestyret) sammen med Socialistisk Folkeparti.
Hyderabad State Bank
Hyderabad State Bank var sentralbanken i staten Hyderabad. Den ble etablert ved Hyderabad State Bank Act av 8. august 1941. Det første kontoret åpnet i april 1942. Banken hadde ansvar for forvaltningen av hyderabadsk rupi. Den ble i tillegg drevet vanlig bankvirksomhet. Banken var eid av den hyderabadske stat med 51%, resten av private.
Etter at staten Hyderabad ble innlemmet i India i 1948 ble banken i 1953 tilknyttet Reserve Bank of India, som helt overtok i 1956. Banken skiftet da navn til State Bank of Hyderabad. I 1959 ble denne banken tilknyttet State Bank of India.
Santa Lucia
Santa Lucia kan bety:
Roger B. Myrholt
Roger Behrmann Myrholt (født 1995) er en norsk vektløfter som representerer Tønsberg-Kameratene.
Odd Sørli (alpinist)
Odd Sørli (født 29. november 1954 i København i Danmark) er en norsk forretningsmann og tidligere alpinist og journalist. Som alpinist representerte han Oppdal Idrettslag.
Roger B. Myrholt
Han vant fire NM-gull og en NM-bronse i perioden 2016–2018.
Odd Sørli (alpinist)
Sørli vant åtte NM-gull i alpint, hvorav fire i slalåm i 1975, 1978, 1981 og 1982 og fire i storslalåm i 1975, 1979, 1980 og 1985. Han deltok under vinter-OL for Norge i 1976 i Innsbruck der han kjørte ut i både slalåm og storslalåm, i 1980 i Lake Placid med 20.-plass i slalåm og 25.-plass i storslalåm, og i 1984 i Sarajevo med 19.-plass i storslalåm. Hans beste internasjonale resultat i mesterskap var 6.-plass i alpin kombinasjon i VM i alpint 1982.
Etter karrieren som alpinist har Sørli jobbet som journalist for Se og Hør, og han driver for tiden sitt eget firma Off Piste der han arrangerer «opplevelsesturer». Han er far til legen og gründeren Daniel Sørli, som står bak bedriften Dr. Dropin.
Vingestyraks
Vingestyraks (Pterostyrax hispidus) er et lite, løvfellende tre i styraksfamilien.
Det blir 8–15 m høyt under gunstige forhold, men i Norge blir det neppe mer enn 5 m. Krona er vid og åpen. Bladene er avlange og opptil 20 cm lange. Høstfargen er gulgrønn. De hvite, duftende blomstene er samlet i 15–30 cm lange, hengende klaser. Pollenbærerne og griffelen stikker ut av krona, noe som gjør at blomsterstanden minner om en epålett på en uniform. Fruktene er hårete og har vinger. Griffelen sitter igjen på den modne frukten.
Vingestyraks vokser vilt i Japan på sørlige Honshu, nordlige Kyushu og Shikoku. Arten dyrkes som prydplante. Det er mulig å dyrke den i Norge, men den blir ofte frostskadet.
Svensk mesterskap i mangekamp innendørs 2019
Svensk mesterskap i mangekamp innendørs 2019 ble arrangert 2. og 3. februar 2019, i IFU Arena i Uppsala. Arrangør var Upsala IF Friidrott.
Det ble konkurrert i sjukamp for menn senior, U23, U20, U18, U17 og U16.
Det ble konkurrert i femkamp for kvinner senior, U23, U20, U18, U17 og U16.
Barcelona Formel 2 2022
Barcelona FIA Formel 2-runden 2022 var et motorracerarrangement som ble holdt 21. og 22. mai 2022 på Circuit de Barcelona-Catalunya, Montmeló, Spania. Det var den fjerde runden av Formel 2-mesterskapet i 2022, og ble holdt som en støtteserie for Spanias Grand Prix 2022.
Kvalifisering
Noter:
Sprint løp
Noter:
Radio Filadelfia
Radio Filadelfia kan være:
Barcelona Formel 2 2022
Feature løp
Noter:
Chace Crawford
Christopher Chace Crawford (født 18. juli 1985 i Lubbock i Texas) er en amerikansk skuespiller, kjent for rollen «Nate Archibald» i serien Gossip Girl.
Chace Crawford vokste opp i Plano i Texas.
Brekilen
Brekilen er ei bukt i isbremmen kring 10 nautiske mil sørvest for Tangekilen, langs kysten av Dronning Maud Land i Antarktis. Den ble kartlagt av norske kartografer fra flyfoto tatt under Lars Christensen-ekspedisjonen, 1936–37.
Lisa Chapman
Lisa Chapman (født 18. august 1984) er en britisk svømmer.
Hun representerte Storbritannia under Sommer-OL 2004 i Athen, der hun deltok i stafettene.
Karen Pickering
Karen Pickering (født 19. desember 1971) er en britisk svømmer.
Hun representerte Storbritannia under Sommer-OL 2004 i Athen, der hun deltok i stafettene.
Paul Gascoigne
Paul John «Gazza» Gascoigne (født 27. mai 1967 i Dunston i Gateshead) er en engelsk tidligere fotballspiller.
Han har blitt fengslet og innlagt ved flere anledninger, som har fått jevnlig dekning i britisk presse. Han har ofte forsøkt å kutte ut alkohol, men hans rehabilitering har bare gitt midlertidig lindring. Hans personlige problemer avsluttet trenerkarrieren hans, og han har siden ikke hatt noe toppverv eller trenerkarriere i fotball siden han ble avskjediget som manager for Kettering Town i 2005.
Tangekilen
Tangekilen er ei bukt i isbremmen nord for Sør-Rondane 80 km øst-nordøst for Breivika, langs kysten av Dronning Maud Land i Antarktis. Den ble kartlagt av norske kartografer fra flyfoto tatt under Thorshavn-ekspedisjonen 1936–37.
The Airship Destroyer
The Airship Destroyer er en britisk stumfilm fra 1909 regissert av Walter R. Booth.
Frankrike under VM i friidrett innendørs 2018
Frankrike deltok med 11 utøvere i VM i friidrett innendørs 2018 fra 1. til 4. mars 2018 i Birmingham i Storbritannia.
Mari Bella
Mari Eriksen Bølla (født 20. august 2004 på Bryne), også kjent som Mari Bella, er en norsk popartist. Hun gikk tidligere under artistnavnet Mari Bølla, men endret dette for å satse på en karriere internasjonalt.
Sara Parise
Sara Parise (født 9. januar 1982) er en italiensk svømmer.
Rufus Wainwright
Rufus Wainwright (født 22. juli 1973 i Rhinebeck, New York, USA) er en canadisk-amerikansk sanger og låtskriver. Han er sønn av folkemusikerne Loudon Wainwright III (1946–) og Kate McGarrigle (1946–2010), som skilte seg da han var barn. Søsteren Martha Wainwright og halvsøsteren Lucy Wainwright Roche er også musikere.
Mari Bella
Bakgrunn og karriere
Bølla begynte med musikk i ung alder. Allerede som treåring uttrykte hun ønske om å delta i Idol. Hun startet i kor da hun var sju år og hatt ulike sangpedagoger fra hun var ti år. I tillegg har hun sunget i VIVA - Sandnes kulturskolekor fra 2016-2019. Mari har deltatt på UKM flere ganger og vant Drømmestipendet fra Norsk Tipping i 2018.
Sara Parise
Hun representerte Italia under Sommer-OL 2004 i Athen, der hun deltok i stafettene.
Mari Bella
Bakgrunn og karriere
Mari Bella deltok i den eneste sesongen av den norske versjonen av Idol Jr. på TV 2 i 2014 og kom på tredjeplass.
Hun ble nasjonalt kjent våren 2020 da hun som 15-åring deltok i og vant Idol på TV 2, og hun er den yngste som noensinne har vunnet Idol, også i global sammenheng.
Rufus Wainwright
Liv og virke
Rufus Wainwright begynte å spille piano i seksårsalderen, og allerede før han var tretten år turnerte han sammen med sin søster Martha, moren Kate og tanten Anna under navnet McGarrigle Sisters and Family. Hans sang «I'm Running», som han fremførte i filmen Tommy Tricker and the Stamp Traveller ble nominert til Genie Award i 1989 for Beste originalsang og førte også til nominasjon for Juno Award i 1990 for Mest lovende mannlige vokalist.
Selv om han er født i USA, identifiserer Wainwright seg sterkt med Canada og har fortsatt en bolig der. Han bodde i Montréal sammen med sin mor det meste av barndommen og var en gang iblant på McGill University, hvor han studerte både klassisk og «rocke»-piano. I tillegg har han skrevet flere sanger på fransk.
Wainwrights album Want Two ble utgitt 16. november 2004. Dette må ses i sammenheng med 2003-utgivelsen Want One. En live iTunes-session EP med tittelen «Alright Already» ble lansert 15. mars 2005. Han filmdebuterte i The Aviator, og opptrer også i filmen Heights. Albumet Release the Stars ble utgitt 15. mai 2007. Hans seneste album er All Days Are Nights: Songs for Lulu fra 2010.
Mari Bella
Bakgrunn og karriere
Den 29. oktober 2022 lanserte hun singelen «Cry Just a Little», som er hennes første singel under artistnavnet Mari Bella.
Rufus Wainwright
Liv og virke
I juli 2006 opptrådte han på Quart-festivalen i Kristiansand. Han spilte på Norwegian Wood-festivalen i Oslo 14. juni 2008, og har også besøkt Norge ved flere andre anledninger.
Wainwright er åpent homofil, og har vært partner med Jörn Weisbrodt i flere år. Den 2. februar 2011 ble Wainwright far til Viva Katherine Wainwright Cohen. Hennes mor er Wainwrights barndomsvenninne Lorca Cohen, datter av Leonard Cohen.
Hyderabadsk rupi
Hyderabadsk rupi ble i 1953 erstattet av indisk rupi.
Mynthistorie
Hyderabads sølvmynter var populære investeringsobjekter, særlig under andre verdenskrig. I juni 1944 ble det produsert 14,5 millioner sølvmynter.
Sedler
Da seddelutgivelsen startet i 1918 ble det utgitt sedler pålydende 100 rupi og 10 rupi. Senere kom også femrupisedler og énrupisedler. I 1926 ble en seddel med pålydende 1000 rupi utgitt. Sedlene hadde tekst på urdu, engelsk, marathi, telugu og kannada.
Multimeter
Et multimeter er et måleinstrument som kan måle flere forskjellige verdier innen elektrisitet. Multimeteret forbindes først og fremst med elektro-yrkene, hvor man tradisjonelt trenger minst tre forskjellige måleinstrumenter; et voltmeter for å måle spenning, et amperemeter for å måle strøm, og et ohmmeter for å måle motstand. Disse funksjonene har med tiden blitt bygget inn i ett og samme verktøy, derav navnet multimeter.
Innganger
Multimeteret har vanligvis en inngang med høy impedans for bl.a. måling av spenning. I tillegg har de en, eller ofte to strøminnganger, én for store strømmer (10-20 A) og en annen for moderate strømmer (µA, mA). Disse har hver sin interne smeltesikring.
Noen multimetere har en integrert strømtang i stedet for konvensjonelle strøminnganger. Dette gjør at man kan måle strøm uten å koble multimeteret i serie med kretsen som skal måles. Vekselstrøm måles da typisk ved hjelp av viklinger i tangen som fungerer som sekundærviklingen i en transformator, mens strømtenger som kan måle likestrøm gjerne bruker en halleffektsensor.
Måleområder
Mange multimetre har automatisk tilpasning av måleområdet. Slike multimetre har bare én V-stilling, for eksempel, og stiller seg automatisk inn mellom 0,2 V og 200 V fullskala. Men en trykknapp (kalt range) kan det settes et fritt valgt fast måleområde. Dette gjelder også for de andre funksjonene (strøm, motstand, induktans) der det passer.
Vekselspenninger og -strømmer angis som effektivverdi (RMS-verdi). For billigere instrumenter er denne avledet av den likerettede gjennomsnittsverdien, for bedre instrumenter er den angitte verdien en ekte RMS-måling. Sistnevnte instrumenter bærer påskriften «True RMS». Se voltmeter for utdypning.
Visning
Analoge multimetre viser vanligvis signalet med en nåleviser som gir et utslag som tilsvarer måleverdien, og som kan avleses mot en skala bak viseren. I det 21. århundre har digitale multimetre i stor grad tatt over de fleste markeder. Analoge multimetre produsert etter år 2000 fyller stort sett bare det aller laveste pris- og kvalitetssegmentet, skjønt enkelte elektrikere av eldre årgang fortsatt sverger til analoge multimetre av god kvalitet.
Når det gjelder digitale multimetre gir antall sifre på skjermen en indikasjon på instrumentets presisjon. I spesifikasjoner brukes ofte halve siffer i tellingen av sifre. (4 1/2 siffer display, eksempelvis). Det halve sifferet kommer av at det venstre sifferet ikke går opp til 9 (som ved 9,9999), men kun til 2, 3 eller 4. Moderne multimetre tilbyr ofte en simulert analogviser i form av et liggende søylediagram. Dette er praktisk for å illustrere et målesignal som endrer seg med tiden, hvor visning med tall enten blir for tregt til å være praktisk, eller så hurtig at verdien blir uleselig.
Avanserte funksjoner
Målinger som moderne multimetre tilbyr, er et utvalg av
Multimetere finnes også med funksjoner for datalogging, f.eks. til et SD-kort som settes i multimeteret. Noen multimetre kan sende sanntidsdata til andre enheter over en trådløs forbindelse.
Forskjellen mellom et avansert multimeter og et digitalt lomme-oscilloskop kan noen ganger være subtil.
Drift
De fleste håndholdte multimetre drives av batterier, gjerne 9V-batterier AA eller AAA. Stasjonære benk-multimetre kan drives med nettspenning.
En indikator på displayet viser om batteriet er for svakt for å drive multimetret skikkelig. Den aktuelle batterispenningen kan måles med eget multimeter i V-området: Man kopler den positive inngangen (rød kabel) til batteriets to poler, én etter én, og beregner så differansen. Minus, eller fellesinngangen (sort kabel), må aldri tilkoples eget batteri på grunn av fare for skade på instrumentet.
Avanserte digitale multimetre har gjerne et menypunkt hvor man kan se batterispenningen til enhver tid.
Wendy Turnbull
Wendy Turnbull (født 26. november 1952 i Brisbane) er en australsk tidligere profesjonell tennisspiller.
Sin første doubleturnering vant hun sammen med Kerry Reid i 1978 i Wimbledon. I det påfølgende året vant hun hele 14 doubleturneringer, ni sammen med nederlandske Betty Stöve, deriblant French Open og US Open.
Wendy Turnbull deltok også på det australske Fed Cup-laget fra 1977 til 1988, hvor hun vant 46 av 62 spilte kamper.
Narayan Hemchandra
Narayan Hemchandra Divecha (gujarati: નારાયણ હેમચંદ્ર; født i 1855 i Diu i Portugisisk India. død i 1904), alment kjent som Narayan Hemchandra, var en indisk forfatter, oversetter og kritiker. Han reiste mye og skrev en selvbiografi, mange romaner, fortellinger og kritikker. Han var en flittig oversetter og introduserte bengalsk litteratur til Gujarat.
Bakgrunn
Divecha bodde for det meste i Bombay (nå Mumbai). Hav reiste til England fire ganger. I 1875 dro han til Allahabad med Navinchandra Roy og det var der han begynte med å oversette. Med dette begynte han å introdusere bengalsk litteratur til Gujarat.
Han påvirket Mahatma Gandhi. De to møttes i England. Gandhi beskrev ham som en mann som så underlig ut og som kledte seg merkelig. Han skammet seg ikke over sitt utseende, sin fremtoning og sin dårlige engelsk. Gandhi nevnte i sitt verk Satyana Prayogo hans evner i å tilegne seg nye språk og etterhvert bli i stand til å lese dets litteratur.
Verker
Hemchandras produksjon kom opp i om lag 200 verker av varierende omfang. Hu Pote (1900) var den første selvbiografien på gujarati. Den er dels en reisejournal og beskrev 34 års reiser og livserfaringer, men omhandlet også Debendranath Tagore og Dayanand Saraswati.
Han var en produktiv oversetter, med verker som Doctor Samuel Johnson nu Jivancharitra (om Samuel Johnson, 1839), Malatimadhav (1893), Priyadarshika og Sanyasi. Han oversatte meget fra bengali til gujarati, blant annet verker av Rabindranath Tagore. Han skrev også om litteratur, utdannelse og musikk.
Death Cab For Cutie
Death Cab for Cutie er et amerikansk indieband fra Bellingham, Washington startet i 1997. Bandet har tatt navnet sitt fra en satirisk sang spilt av Bonzo Dog Doo-Dah Band på deres album Gorilla (1967). Sangen ble også spilt i en striptease i The Beatles-filmen Magical Mystery Tour.
Overblikk
Death Cab for Cutie ble startet som et soloprosjekt av Ben Gibbard da han var gitarist i bandet Pinwheel (han har også spilt inn solo som All-Time Quarterback). Som Death Cab for Cutie ga Gibbard ut en kassett kalt You Can Play These Songs with Chords. Utgivelsen var overraskende suksessfull, og Gibbard bestemte seg for å utvide bandet. Han rekrutterte Christopher Walla som gitarist, Nicholas Harmer på bass, og Nathan Good på trommer. Disse ga ut LP-en Something About Airplanes sommeren 1998. Albumet fikk gode kritikker, og i 2000 ble oppfølgeren We Have the Facts and We're Voting Yes utgitt. Nathan Good sluttet i bandet under innspillingen av We Have the Facts. Spillingen hans på The Employment Pages og Company Calls Epilogue ble beholdt, men Gibbard spilte trommer på alle de andre sangene. Den nye trommisen Michael Schorr spilte først på The Forbidden Love E.P., som ble utgitt høsten 2000. Året etter ble en ny LP utgitt, The Photo Album. Begrensede opplag av dette albumet inneholdt tre bonusspor. Disse ble senere utgitt separat som The Stability E.P..
I 2003 byttet bandet trommis på nytt, og Jason McGerr (fra Eureka Farm) gikk inn i stedet for Schorr. McGerr spilte trommer på den neste utgivelsen, Transatlanticism, som kom ut i oktober 2003.
Våren 2004 spilte bandet inn et konsertalbum kalt The John Byrd E.P., oppkalt etter lydteknikeren deres. The E.P. ble utgitt i mars 2005.
I november 2004 signerte Death Cab for Cutie en "langvarig verdensomspennende avtale" med Atlantic Records. De forlot dermed labelen Barsuk Records.
Den første singelen fra bandets Atlantic records-utgivelse Plans har tittelen "Soul Meets Body". Albumet ble i sin helhet utgitt i august 2005. Plans ble godt mottatt av både kritikere og fans, og ble nominert til Grammy Award for «Best Alternative Album of 2005».
Bandet ga også ut en turné-DVD kalt Drive Well, Sleep Carefully i 2005.
Byrum
Byrum er administrasjonssenter i Læsø kommune i Danmark og er den største byen på den danske øya Læsø i Kattegat. Byen er den eneste av øyas tre byer som ikke ligger ut mot havet. Byen har 440 innbyggere (2013) og har både øyas kommunekontor (Læsø kommune) og dens skole – Læsø skole.
Aquitansk
Aquitansk var et språk som ble talt i det som i dag er Aquitaine i Frankrike i tidligere tider. Det ble talt i Aquitaine før romerne okkuperte området, og antageligvis helt fram til middelalderen.
Death Cab For Cutie
Overblikk
I 2011 ble det syvende album deres Codes and Keys utgitt. Samtidig lanserte de et konsertalbum: Live at the Mt.Baker Theatre.
Byrum
Byrum oppsto rundt aktiviteten fra munkene ved cistercienserklosteret Vitskøl kloster som ble grunnlagt i 1158.
Aquitansk
Arkeologiske, toponymiske og historiske spor antyder at språket var en forløper til, i slekt med, eller en dialekt av baskisk. Det viktigste vitnesbyrdet er en serie skrifter på latin, som inneholder rundt 400 personnavn og 70 gudenavn.
Byrum
Sentralt i Byrum ligger Byrum kirke. I byen finnes også Læsøtårnet som er et 17 meter høyt utkikksstårn beliggende rett ved byens hovedgate.
Death Cab For Cutie
Overblikk
Gibbard er også medlem av The Postal Service, et «sideprosjekt» han laget sammen med Jimmy Tamborello (Dntel) og Jenny Lewis (Rilo Kiley) i 2003.
Aquitansk
Slektskap til andre språk
Språket har ingen kjente slektninger, utenom baskisk, dersom man aksepterer den teorien. Mange av navnene på innskriftene inneholder elementer som uten tvil er baskiske:
Death Cab For Cutie
Singler
*  Stability ble bare utgitt sammen med Stability EP, som regnes som både en EP og en singel.
Byrum
Byrum hører til Region Nordjylland.
Cecilia Vianini
Cecilia Vianini (født 19. november 1976) er en italiensk svømmer.
Whalers Bay
Whalers Bay er en bukt på Deceptionøya i øygruppen Sør-Shetlandsøyene. Bukten var havn for flytende hvalkokerier i første del av 1900-tallet, og fra 1912 til 1931 drev hvalfangstselskapet A/S Hektor fra Tønsberg en landstasjon her.
Whalers Bay ble første gang brukt som havn for flytende hvalkokerier i 1906, da Adolf Amandus Andresen og hans chilenske selskap Sociedad Ballenera de Magallanes lå oppankret med «Gobernador Bories». Andre selskap tok etter, og i 1914 var 13 hvalkokerier oppankret side om side i bukta. Hektor Hvalfangststasjon ble etablert her i 1912 for å håndtere alle hvalskrottene som ikke kokeriene var i stand til å prossesere.
I 1944 etablerte Storbritannia en permanent base (Base B) ved den forlatte hvalfangststasjonen som en del av Operasjon Tabarin. Etter krigens slutt ble basen overlevert til British Antarctic Survey (BAS). 5. desember 1967 framtvang et vulkanutbrudd en midlertidig fraflytning. Basen ble igjen benyttet fra 4. desember 1968 til 21. februar 1969, da ytterligere vulkansk aktivitet medførte at britene oppga basen.
Whalers Bay er oppført på Antarktistraktatens liste over historiske steder og kulturminner i Antarktis.
Bukta gikk en periode også under navnet Factory Bay, men blant norske hvalfangere ble den kalt Ny-Sandefjord.
And a Little Child Shall Lead Them
And a Little Child Shall Lead Them er en amerikansk stumfilm fra 1909, regissert av D. W. Griffith.
Eurocopter AS365 Dauphin
AS365 Dauphin (Delfin), tidligere kjent også som Aérospatiale SA 365 Dauphin 2, er et medium-vekt, to-motors flerbrukshelikopter produsert av Airbus Helicopters. Det ble opprinnelig utviklet og produsert av franske Aérospatiale, som ble fusjonert inn i det multinasjonale selskapet Eurocopter på 1990-tallet. Etter å ha kommet i produksjon i 1975, har helikopter-typen vært i kontinuerlig produksjon i over 40 år.
Dauphin 2 helikopteret deler mange egenskaper med Aérospatiale SA 360, et kommersielt sett lite vellykket en-motors helikopter sammenlignet med Dauphin 2, som på sin side har blitt produsert i over 1000 eksemplarer. Etter å ha blitt introdusert på 1970-tallet har det blitt utviklet flere varianter og spesialiserte versjoner av helikoptertypen, inkludert militærversjonen Eurocopter Panther, SAR-varianten HH/MH-65 Dolphin, den kinesisk-produserte Harbin Z-9 og den moderniserte Eurocopter EC155.
Linn Andersen
Linn Andersen (født 16. januar 1986) er en norsk modell. Hun ble Miss Norway i 2006.
Andersen har også vært finalist i Miss Teen Norge og Top Model på TV3. Hun er fra bydelen Åsane i Bergen, og ble dermed den første Miss Norway fra Bergen i konkurransens 87-årige historie. Den norske finalen ble avholdt på Malta, og juryen bestod av tolv dommere, fra henholdsvis Storbritannia, Norge, Malta og Italia. Premien var blant annet en toårskontrakt med modellbyrået Norwegian Models i Oslo, samt deltakelse i flere internasjonale missekonkurranser.
Hun har blant annet deltatt i Miss International i Japan, Miss Tourism Queen i Kina, Miss Scandinavia i Finland og Miss Tourism International på Azorene.
Hun lanserte i 2021 også sitt eget klesmerke: ByLinnAndersen.
Melissa Fumero
Melissa Fumero (tidligere Gallo; født 19. august 1982) er en amerikansk skuespiller og regissør. Hun er kjent for å spille rollen Amy Santiago på Brooklyn Nine-Nine og Adriana Cramer på One Life to Live.
Uherský Brod
Uherský Brod (IFA: [ˈuɦɛrskiː ˈbrot]; tysk: Ungarisch Brod, bokstavelig «det ungarske vadested») er en by i distriktet Uherské Hradiště i regionen Zlín i den tsjekkia republikk. Byen har 16,409 innbyggere (2021).
Byen er kjent som hjembyen til den pansofiske pedagogen Johann Amos Comenius (1592–1670).
Medeia
Medeia (gresk: Μήδεια, Mēdeia, georgisk: მედეა, Medea) er i gresk mytologi en kvinne fra Kolchis (i dagens Georgia), datter av kong Aietes, niese av trollkvinnen Kirke, barnebarn av solguden Helios, og senere hustru til den greske helten Jason som hun fikk to barn med, Mermeros og Pheres. Den eldste fullstendige kilden er Evripides' drama Medeia (Medea) hvor det fortelles at Jason forlot Medeia da Kreon, konge av Korint, tilbød ham sin datter Kreusa (eller Glauke). Skuespillet forteller hvordan Medeia tar hevn over sin ektemanns forræderi.